CELEX: 32002D0037
Language: el
Date: 2002-01-15 00:00:00
Title: 2002/37/ΕΚ: Απόφαση της Επιτροπής, της 15ης Ιανουαρίου 2002, για την τροποποίηση, για έκτη φορά, της απόφασης 2001/740/ΕΚ όσον αφορά ορισμένα μέτρα προστασίας σχετικά με τον αφθώδη πυρετό στο Ηνωμένο Βασίλειο (Κείμενο που παρουσιάζει ενδιαφέρον για τον ΕΟΧ) [κοινοποιηθείσα υπό τον αριθμό Ε(2002) 78]

Avis juridique important

|

32002D0037

2002/37/ΕΚ: Απόφαση της Επιτροπής, της 15ης Ιανουαρίου 2002, για την τροποποίηση, για έκτη φορά, της απόφασης 2001/740/ΕΚ όσον αφορά ορισμένα μέτρα προστασίας σχετικά με τον αφθώδη πυρετό στο Ηνωμένο Βασίλειο (Κείμενο που παρουσιάζει ενδιαφέρον για τον ΕΟΧ) [κοινοποιηθείσα υπό τον αριθμό Ε(2002) 78]  

Επίσημη Εφημερίδα αριθ. L 015 της 17/01/2002 σ. 0034 - 0041

Απόφαση της Επιτροπήςτης 15ης Ιανουαρίου 2002για την τροποποίηση, για έκτη φορά, της απόφασης 2001/740/ΕΚ όσον αφορά ορισμένα μέτρα προστασίας σχετικά με τον αφθώδη πυρετό στο Ηνωμένο Βασίλειο[κοινοποιηθείσα υπό τον αριθμό Ε(2002) 78](Κείμενο που παρουσιάζει ενδιαφέρον για τον ΕΟΧ)(2002/37/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς(1), όπως τροποποιήθηκε τελευταία από την οδηγία 92/118/ΕΟΚ(2), και ιδίως το άρθρο 10,την οδηγία 89/662/ΕΟΚ του Συμβουλίου, της 11ης Δεκεμβρίου 1989, σχετικά με τους κτηνιατρικούς ελέγχους που εφαρμόζονται στο ενδοκοινοτικό εμπόριο με προοπτική την υλοποίηση της εσωτερικής αγοράς(3), όπως τροποποιήθηκε τελευταία από την οδηγία 92/118/ΕΟΚ, και ιδίως το άρθρο 9,Εκτιμώντας τα ακόλουθα:(1) Η απόφαση 2001/740/ΕΚ της Επιτροπής(4), όπως τροποποιήθηκε τελευταία από την απόφαση 2001/938/ΕΚ(5), αφορά ορισμένα μέτρα προστασίας σχετικά με τον αφθώδη πυρετό στο Ηνωμένο Βασίλειο.(2) Η πλέον πρόσφατη εκδήλωση αφθώδους πυρετού στη Μεγάλη Βρετανία αναφέρθηκε στις 30 Σεπτεμβρίου 2001. Ορισμένες κομητείες στη Μεγάλη Βρετανία, οι οποίες αναγράφονται στο παράρτημα ΙΙΙ, δεν εμφάνισαν καμία εστία αφθώδους πυρετού κατά τη διάρκεια της παρούσας επιδημίας ενώ άλλες έχουν παραμείνει απαλλαγμένες από τη νόσο επί χρονικό διάστημα άνω των τριών μηνών.(3) Η βελτιωμένη ζωοϋγειονομική κατάσταση επιτρέπει πλέον τη διεύρυνση της περιοχής από την οποία είναι δυνατή η αποστολή ζώντων βοοειδών και χοιροειδών καθώς και κρέατος ζώων από τα ευπαθή είδη.(4) Η κατάσταση πρέπει να επανεξεταστεί κατά τη συνεδρίαση της μόνιμης κτηνιατρικής επιτροπής που έχει προγραμματισθεί για τις 15 και 16 Ιανουαρίου 2002 και τα μέτρα θα αναπροσαρμοστούν εφόσον κριθεί αναγκαίο.(5) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Το παράρτημα III της απόφασης 2001/740/ΕΚ αντικαθίσταται από το παράρτημα της παρούσας απόφασης.Άρθρο 2Η παρούσα απόφαση απευθύνεται στα κράτη μέλη.Βρυξέλλες, 15 Ιανουαρίου 2002.Για την ΕπιτροπήDavid ByrneΜέλος της Επιτροπής(1) ΕΕ L 224 της 18.8.1990, σ. 29.(2) ΕΕ L 62 της 15.3.1993, σ. 49.(3) ΕΕ L 395 της 30.12.1989, σ. 13.(4) ΕΕ L 277 της 20.10.2001, σ. 30.(5) ΕΕ L 345 της 29.12.2001, σ. 99.ΠΑΡΑΡΤΗΜΑ"ΠΑΡΑΡΤΗΜΑ III&gt;ΘΕΣΗ ΠΙΝΑΚΑ&gt;ADNS= Κωδικός Συστήματος Γνωστοποίησης Ζωονόσου (απόφαση 2000/807/ΕΚ)GIS= Κωδικός Διοικητικής ΜονάδαςB= Βόειο κρέαςS/G= Κρέας αιγοπροβάτωνP= Κρέας χοίρουFG= Εκτροφόμενα θηράματα ειδών ευπαθών σε αφθώδη πυρετόWG= Άγρια θηράματα ειδών ευπαθών σε αφθώδη πυρετόLB= Ζώντα βοοειδήLP= Ζώντες χοίροι."